কিন্তু বন্ধুত্ব তো একপক্ষের ব্যাপার নয়, সে তো সবসময়ই দ্বিপাক্ষিক। দেওয়া এবং নেওয়ার সম্পর্ক না হলে বন্ধুত্ব গড়ে ওঠে না, টিকে থাকা তো একেবারেই অসম্ভব। পুলিশবাহিনী সমাজকে নিরাপত্তা দেবে, বিনিময়ে সমাজের তো কিছু দেবার থাকা চাই। সমাজ কী দিতে পারে? দিতে পারে সম্মান ও মর্যাদা। এই দুই বস্তু টাকা দিয়ে কেনা যায় না। টাকা থাকলেই ধরে রাখা সম্ভব হয় না। সমাজ আরো একটি কাজ করতে পারে। এবং বন্ধুর জন্য কাজটা করা দরকারও, সেটা হলো সহযোগিতা দান।